cyanic-selkie/wikianc huggingface dataset:
NUTS:TR
თურქეთის ტერიტორიული ერთეულების ნომენკლატურა სტატისტიკის მიზნებისთვის (NUTS statistical regions of Turkey) — თურქეთის (TR), როგორც ევროკავშირის კანდიდატი ქვეყნის ტერიტორიული დანაწილება სტატისტიკური მიზენებისთვის. 2002 წელს იგი განსაზღვრული იქნა ევროსტატისა და თურქეთის მთავრობების შეთანხმებით, თურქეთის NUTS ოფიციალურად უწოდებენ სტატისტიკურ რეგიონებს, რადგან თურქეთი არ არის ევროკავშირის წევრი ქვეყანა. NUTS-ის დონეებია:
NUTS-ის დონეების შემდეგ მოდის LAU-ის ორი დონე:
თურქეთის NUTS კოდებს აქვთ შემდეგი სახე:
სქოლიო
კატეგორია:თურქეთის სტატისტიკური რეგიონები
ზედა სიმონეთის წმინდა გიორგის ეკლესია
ზედა სიმონეთის წმინდა გიორგის ეკლესია — ეროვნული მნიშვნელობის კატეგორიის კულტურის უძრავი ძეგლი. მდებარეობს სოფელ სიმონეთში თერჯოლის მუნიციპალიტეტში. ზღვის დონიდან 360 მეტრზე, თერჯოლიდან 15 კილომეტრი. სოფელი გაშლილია შემაღლებულ პლატოზე და ზემოდან გადაჰყურებს ყვირილას დაბლობს. წმინდა გიორგის ეკლესია აგებულია XI საუკუნეში.
ზედა სიმონეთის წმინდა გიორგის ეკლესია 2006 წლის 7 ნოემბერს, საქართველოს პრეზიდენტის ბრძანებულების თანახმად მიენიჭა ეროვნული მნიშვნელობის კულტურის უძრავი ძეგლის კატეგორია.
სქოლიო
კატეგორია:ეროვნული მნიშვნელობის კატეგორიის კულტურის უძრავი ძეგლები
იაკუანკერი
რესურსები ინტერნეტში
კატეგორია:ნარინიოს დეპარტამენტის მუნიციპალიტეტები და ქალაქები
რუსკაია-კარა
რუსკაია-კარა (Урыҫ Ҡара) — სოფელი რუსეთის ფედერაციაში, ბაშკირეთის რესპუბლიკის ასკინოს რაიონში.
2010 წლის მონაცემებით სოფელში ცხოვრობს 3 ადამიანი. რაიონულ ცენტრ ასკინოდან დაშორებულია 45 კილომეტრით. უახლოესი რკინიგზის სადგურია კუედა, რომელიც დაშორებულია 88  კმ-ით.
რესურსები ინტერნეტში
კატეგორია:ასკინოს რაიონის სოფლები
კოჭბაანის ეკლესია კვირია
კოჭბაანის ეკლესია კვირია — არქიტექტურული ძეგლი საგარეჯოს მუნიციპალიტეტის სოფელ კოჭბაანის ჩრდილოეთ-აღმოსავლეთით. თარიღდება გვიანდელი შუა საუკუნეებით.
ეკლესია დარბაზულია, სიგრძე 4,7 მეტრი, სიგანე 3,3 მეტრი. კედლების სიგრძე 0,85 მეტრი. ნაგებია სხვადასხვა ზომის ნატეხი ქვითა და კირის დუღაბით. ქვა არ არის შერჩული და წყობებიც უსისტემოა. შიგნით კედლების წყობაში შედარებით წვრილი ქვაა გამოყენებული. კელდების ზედაპირი გასწორებულია ბათქაშით.
ჩამოშლილია შენობის სახურავის საფარი. დაწეულია შენობის სამხრეთ-აღმოსავლეთ კუთხე, რის გამოც აღმოსავლეთ კედლი მთლიან სიმაღლეზეა გახეთქილი დაბზარულია დასავლეთ და სამხრეთ კედლები. სამხრეთ კედლის საპირე წყობის მნიშვნელოვანი ნაწილი აკლია, მთლიანადაა ჩამოშლილი ლავგარდანი.
ეკლესიას ერთადერთი შესასვლელი სამხრეთიდან აქვს. კარი შეისრული თაღითაა გადახურული. ღიობი შიგნიდან გადახურულია ხის ძელით.
ეკლესიის აფსიდა ნახევარწრიულია და დარბაზის გრძივი კედლებიდან გამოყოფილია მოკლე მხრებით, რომებსაც კონქი ეყრდნობა. აფსიდში გაჭრილია გარეთკენ შევიწროვებული სარკმელი, რომელიც მოზრდილი ქვითაა გადახურული და ოდნავ დახრილი რაფა აქვს. სარკმლის ორივე მხარეს თითო ოთხკუთხა ნიშია, ქვემოთ კი ოთხკუთხა ტრაპეზის ნაშთია დარჩენილი.
შიგნით ეკლესია გადახურულია ნახევარცილინდრული კამარით. ინტერიერი შელესილი ყოფილა შესასვლელის წირთხლებზე და და თაღის ნაწილზე შემორჩენილია ნალესობის კვალი.
ფასადები დასრულებული იყო ნატეხი ქვებით გამოყვანილი ლავგარდინით. ამჟამად მისგან მხოლოდ ორი ქვაა შემორჩენილი. ორივე ჩრდილოეთ ფასადზეა, ერთმანეთის გვერდიგვერს.
ეკლესიას ფიქლის სახურავი ქონია.
ლიტერატურა
კატეგორია:საგარეჯოს მუნიციპალიტეტის ტაძრები
ბარბოსა (სანტანდერი)
ბარბოსა (Barbosa) — ქალაქი და მუნიციპალიტეტი კოლუმბიაში, სანტანდერის დეპარტამენტში. მდებარეობს ზღვის დონიდან 1.575 მეტრზე. 2005 წლის მონაცემებით, მოსახლეობა 25 768 ადამიანს შეადგენდა, სიმჭიდროვე 452.07 ადამიანი კმ²-ზე. ფართობი 57 კმ²-ია.
რესურსები ინტერნეტში
კატეგორია:სანტანდერის დეპარტამენტის მუნიციპალიტეტები და ქალაქები
კოჭბაანის პირველი ეკლესია
კოჭბაანის პირველი ეკლესია — არქიტექტურული ძეგლი საგარეჯოს მუნიციპალიტეტის სოფელ კოჭბაანის სასაფლაოზე. განეკუთვნება შუა საუკუნეებს. ეკლესია დარბაზულია. ნაგებია სხვადასხვა ზომის, ნატეხი ქვითა და კირის ხსნარით. შემორჩენილია აღმოსაცლეთ კედელი და სამხრეთ და ჩრდილოეთ კედლების მაწილი. შემორჩენილი კედლები დეფორმირებულია, ჩამონგრეულია კამარა და კონქი. ეკლესიის ინტერიერი ნანგრევებითაა ამოვსებული.
აგიოს-თომასი (კვიპროსი)
აგიოს-თომასი (Άγιος Θωμάς) — სოფელი კვიპროსში. მდებარეობს ლიმასოლის რაიონში. 2001 წლის მონაცემებით სოფელში ცხოვრობს 50 კაცი.
სქოლიო
კატეგორია:ლიმასოლის რაიონის სოფლები
ყირგიზეთის გერბი
ყირგიზეთის გერბი — ყირგიზეთის რესპუბლიკის ოფიციალური სიმბოლო, რომელიც მიიღეს საბჭოთა კავშირის დაშლის შემდგომ, 1992 წლის 2 ივნისს. ემბლემას აქვს წრიული ფორმა რომელშიც დომინირებს ლურჯი ფერი. ცისფერი ფერი ასევე ცნობილია როგორ ყირგიზი ხალხის სიმამაცისა და სულგრძელების სიმბოლო. გერბის მარცხენა და მარჯვენა მხარეებზე გამოსახულია ხორბალი და ბამბა, მის ზემო და ქვემო ნაწილებში კი ყირგიზულ ენაზე წერია "Кыргыз Республикасы" (ყირგიზეთის რესპუბლიკა). ცენტრში გამოსახულია ტიან-შანის მთები, ხოლო მის ქვემოთ მინდორი. მთის პანორამის უკან მოსჩანს ამომავალი მზე. ფრთებგაშლილი მიმინო რომელიც მოთავსებულია პანორამის ქვეშ, ქმნის იმის ასოციაციას თითქოსდა პანორამა მის ფრთებზე ძევს
ისტორია
სსრკ-დან გამოყოფამდე ყირგიზეთის საბჭოთა სოციალისტური რესპუბლიკის გერბი მსგავსი იყო სხვა საბჭოთა რესპუბლიკების გერბებისა. სხვა იმ პოსტ-საბჭოთა რესპუბლიკების მსგავსად, რომელთაც ოქტომბრის რევოლუციამდე არ გააჩნდათ ეროვნული სიმბოლოები, ყირგიზეთის გერბიც შეიცავს ზოგიერთ კომპონენტს ყირგიზეთის სსრ-ის გერბიდან, მათ შორის ხორბლს, ბამბას, ამომავალ მზესა და ტიან-შანის ქედს.
რესურსები ინტერნეტში
კატეგორია:სახელმწიფო გერბები კატეგორია:ყირგიზეთის ეროვნული სიმბოლოები
თოურისიეკუდლი
თოურისიეკუდლი (Þórisjökull) — პატარა მყინვარი და ვულკანი ისლანდიაში, ლაუნგიეკუდლის სამხრეთ-დასავლეთით, ისლანდიის პლატოს დასავლეთ ნაწილში. გაწოლილია ვესტურლანდისა და სუდურლანდის რეგიონების საზღვარზე. მყინვარის ჩრდილო-დასავლეთ მხარეს მდებარეობს კალდიდალსვეგურის მაღლობი, ხოლო ცოტა უფრო შორს — ფარისებრი ვულკანი ოკი. მყინვარის ფართობი შეადგენს 32 კმ²-ს, სიგრძე — ≈ 8 კმ-ს, სიგანე — ≈ 4 კმ-ს. მყინვარი ფარავს ამავე სახელწოდების ვულკანს. უმაღლესი წერტილის სიმაღლე ზღვის დონიდან 1350 მ-ია.
წარსულში, კერძოდ, დაახლოებით XVIII საუკუნის ბოლომდე, თოურისიეკუდლი მყინვარ ლაუნგიეკუდლის ნაწილს შეადგენდა. სახელწოდება წარმოსდგება ისლანდიური საგის ერთ-ერთი პერსონაჟის ტროლ თოურის (Þóri) სახელიდან, რომელიც ცხოვრობდა სიახლოვეს მდებარე ერთ-ერთ მღვიმეში.
სქოლიო
კატეგორია:ისლანდიის მყინვარები კატეგორია:ისლანდიის ვულკანები
თოკის კოშკი
თოკის კოშკი — ეროვნული მნიშვნელობის კატეგორიის კულტურის უძრავი ძეგლი. მდებარეობს სამცხე-ჯავახეთში, ასპინძის მუნიციპალიტეტში, სოფელ თოკაში. ასპინძიდან დაშორებულია 10 კილომეტრით. ზღვის დონიდან 1656 მეტრის სიმაღლეზე.
ისტორია
ერთ-ერთი გამორჩეული გვიან შუა საუკუნეების კულტურული ძეგლი. ასევე ცნობილია აბაშიძეების კოშკის სახელით. წარმოადგენს ოთხკუთხა კოშკს. მისი ზომებია: გარედან – 20 მეტრი × 12 მეტრი შიგნიდან – 14 მეტრი × 6 მეტრი. ნაგებია რეგულარულად ნაწყობი თლილი ქვით და კირის ხსნარით, კედლის სისქე 3 მეტრია. ადგილობრივთა გადმოცემით, აქ ბეგს უცხოვრია, გვარად აბაშიძეს.
მისი სახელწოდება განაპირობა კანიონიდან ციცაბო აღმართზე მიმავალმა დაკლაკნილმა ბილიკმა. სამხრეთ საქართველოში სიტყვა თოკი, ბაწარი, ბილიკების სახელებად გვხვდება. "გურჯისტანის ვილაიეთის დიდი დავთრის" მიხედვით, 1595 წელს სოფელი, ხერთვისის ლივაში, ტყიანი ჯავახეთის რაიონში შედიოდა.
თოკის კოშკი 2006 წლის 7 ნოემბერს, საქართველოს პრეზიდენტის ბრძანებულების თანახმად მიენიჭა ეროვნული მნიშვნელობის კულტურის უძრავი ძეგლის კატეგორია.
სქოლიო
კატეგორია:ეროვნული მნიშვნელობის კატეგორიის კულტურის უძრავი ძეგლები
კესონი (ისაბელა)
კესონი (ოფიციალურად კესონის მუნიციპალიტეტი; Bayan ng Quezon) ― მეოთხე კლასის მუნიციპალიტეტი ისაბელას პროვინციაში, ფილიპინებში. 2020 წლის აღწერით, მუნიციპალიტეტის მოსახლეობა 27 037 ადამიანს შეადგენს. მოიცავს 15 ბარანგაის.
სქოლიო
კატეგორია:ისაბელას მუნიციპალიტეტები
ფირცხალავები
გვარის წარმოშობა
მიუხედავად იმისა, რომ გვარი თავისი დაბოლოების (-ავა) მიხედვით მეგრულია, რასაც არამარტო დაბოლოება, არამედ სამეგრელოში მცხოვრები ფირცხალავების დიდი რაოდენობაც ადასტურებს, მისი ფუძე უნდა წარმომდგარიყო საკუთარი სახელისაგან, ან მეტსახელისაგან „ფიცხელა“, ან „ფიცხალა“.
ფირცხალავა და ფირცხელავა ერთ გვარად მოიაზრება, რომელთა განსხვავებული წერითი ფორმების გაჩენა და დამკვიდრება სავარაუდოდ უნდა უკავშირდებოდეს XIX საუკუნეში რუსული სახელმწიფო ინსტიტუციების გაძლიერებას, რასაც თან ქართული რეალიების რუსულ ყაიდაზე გადატანა მოჰყვა; არსებული გვარების აღრიცხვა უმეტესწილად ხდებოდა განსხვავებული ორთოფონიის, ორთოეპიის ადამიანებისაგან, ან გვარების რუსულენოვანმა ჩამწერებმა არ იცოდნენ შესაბამისი (მეგრული, ქართული) ენები, რის გამოც ხშირად ერთი და იგივე გვარი, მათ შორის ქართულშიც, განსხვავებული ფორმებით მკვიდრდებოდა.
სავარაუდოდ, ფიცხელას მოგვიანებით ( => ფიცხელაური) ჩართვია ასო-ბგერა რ|„რ“ და ასე წარმოქმნილა გვარი ფირცხელანიც.
ფუძე „ფიცხელა“-საგან ნაწარმოები გვარები არის აგრეთვე; ფირცხაია, ფირცხალაია, ფირცხაია.
მნიშვნელობა „ფი(რ)ცხელა“
სამეგრელოს ფარგლებს გარეთ მცხოვრებ ფირცხალავათა შორის გავრცელებული არის მოსაზრება იმის შესახებ, რომ მსგავსი ფუძის სიტყვა (ფიცხი, ფიცხელი) მეგრულ ენაში არ მოიპოვება, რაც სინამდვილეს არ შეესაბამება და მხოლოდ მათს მეგრულის არცოდნას ადასტურებს.
მეგრული ენის ლექსიკონი
გერმანიის ფედერაციულ რესპუბლიკაში გამოცემულ მეგრულ-გერმანულ ლექსიკონში (2001 წ., გვ. 370/371) მოცემულია შემდეგი სიტყვაფორმები:
ქეგლი
ქართული ენის განმარტებითი ლექსიკონი (1962 წ. ტ. 7-ე, გვ. 129) ასე განმარტავს აღნიშნულ სიტყვათა მნიშვნელობას:
ალექსანდრე ნეიმანი
ალექსანდრე ნეიმანის „ქართულ სინონიმთა ლექსიკონში“ (1978 წ.) მოცემული არის ფიცხი/ფიცხელის სინონიმური სიტყვები:
გვარის წარმოშობა, გავრცელება, ტოპოი
თავიდანვე ფირცხალავების მთავარ სალოცავად ინჩხურის წმ. გიორგის ეკლესია იყო. სოფელი ინჩხური არის ასევე ადგილი, საიდანაც წამოვიდა ფირცხალავების გვარი.
გარდა ამისა, ფირცხალავები და ფირცხელავები მეგრული გვარები კია, თუმცა ამ გვარის მქონე ოჯახები მთელი საქართველოს მასშტაბით გვხვდება. ფირცხალავები ცხოვრობენ თბილისში, ქუთაისში, ზუგდიდში, წყალტუბოში, მარტვილში, სენაკსა და ფოთში.
საერთოდ, ფუძე "ფირცხალა"-სგან ნაწარმოები სხვა გვარებიც გვხვდება; ფირცხალაშვილი გვხვდება იმერეთში, ფირცხალაძე – აჭარაში. 25 ფირცხალია: საჩხერეში – 16, თბილისში – 7, მარტვილში – 2.
"ფირცხალ" ან "ფირცხელა"-სგან ნაწარმოები არაერთი ტოპონიმიც არსებობს საქართველოში; ლეფიცხალე უბანია გარახაში, ლექარნეში, ნოღაში, კურზუში. საფირცხელა ასევე დასახლებული უბანია ზუმში. აქ მკვიდრი ფირცხელავების წინაპარი ქორდაია გამოქცევია ხონელ თავად აბაშიძეს და მინდობია დადიანს, რომელსაც აქ დაუსახლებია.
რესურსები ინტერნეტში
*
რევოლ ბუნინი
რევოლ სამუილის ძე ბუნინი (Ре́воль Саму́илович Бу́нин; დ. 6 აპრილი, 1924, მოსკოვი — გ. 3 ივლისი, 1976, მოსკოვი) — რუსი კომპოზიტორი.
ადრეული ცხოვრება და განათლება
რევოლ ბუნინი დაიბადა 1924 წლის 6 აპრილს მოსკოვში. ბუნინის მამა, სამუილ მორკოს ძე იყო ბოლშევიკი, კომუნისტური პარტიის წევრი 1917 წლის რევოლუციამდე და მუშაობდა მოსკოვის ერთ-ერთ ინსტიტუტში სოციალურ ეკონომიკის პროფესორად. ბუნინი ოქტომბრის რევოლუციის შემდეგ დასახელდა "რევოლად". ვოლიკმა (როგორც ცნობილი იყო) მუსიკის წერა („ქულების დაწერით“) ექვსი წლის ასაკში დაიწყო. მან დაწერა მარშები, ვალსები, მინუეტები და პოლკები.
მისი დედა ყოველთვის ძალიან ავად იყო; 14 წლის ასაკში ბუნინს დედა გარდაეცვალა და მისი აღზრდის ვალდებულება მთლიანად მამას დაეკისრა. როდესაც ბუინის დედა კვდებოდა, მან სთხოვა მისთვის პიანინოს დაეკრა. მან ღამით დაუკრა ბახი, ბეთჰოვენი, მოცარტი და მუსორგსკი. შემდეგ დილით მას ჰქონდა ასთმის პირველი შეტევა - დაავადება, რომელმაც საბოლოოდ მოკლა იგი.
1938 წელს რევოლმა მოსკოვის კონსერვატორიის მუსიკის სკოლაში პროფესორ ილია ლიტინსკის ზეამხედველობის ქვეშ საკომპოზიტორო სწავლება დაიწყო. სწავლის მესამე წლის განმავლობაში იგი ჩაირიცხა კონსერვატორიაში და სწავლა განაგრძო პროფესორ ვისარიონ შებალინის ხელმძღვანელობით, რომელიც იმ დროს კონსერვატორიის დირექტორი იყო. 1941 წელს იგი გამოიძახეს თავდაპირველად მოსკოვის სამხედრო ქარხანაში სამუშაოდ, ხოლო შემდეგ კი მივლინებულ იქნა მოვალეობის შემსრულებლად. 1943 წლის მარტში, ჯანმრთელობის პრობლემების გამო იგი მოვალეობისგან გაათავისუფლეს. 1943 წლის ივნისში შოსტაკოვიჩმა მოსკოვის კონსერვატორიაში სწავლება დაიწყო და ბუნინი იყო პირველი სტუდენტი, რომელიც მან მოსწავლედ აირჩია.
კომპოზიტორობა
1947 წელს ბუნიინი გადავიდა ლენინგრადში, სადაც ლენინგრადის კონსერვატორიაში მუსიკის არანჟირებას ასწავლიდა; აგრეთვე იგი ეხმარებოდა შოსტაკოვიჩს, როგორც კომპოზიციის თანა-პროფესორს. ამავე წელს, ლენინგრადში, ევგენი მრავინსკის ხელმძღვანელობით შედგა მისი მე-2 სიმფონიის პრემიერა.
1948 წელს, იგი საცხოვრებლად დაბრუნდა მოსკოვში და მუშაობდა სახელმწიფო მუსიკის გამომცემლობის რედაქტორად.
მას შემდეგ, რაც მთავრობის დადგენილებით, საბჭოთა კავშირში მუსიკისა და ხელოვნების შესახებ მკაცრი რეგულაციები დაწესდა, შოსტაკოვიჩი კონსერვატორიაში პროფესორის თანამდებობიდან გაათავისუფლეს. შესაბამისად, მისმა თანაშემწემ, ბუნინმაც დაკარგა თანამდებობა და გარკვეული პერიოდის განმავლობაში გახდა „პერსონა ნონ გრატა“. მან თავისი ცხოვრება უნდა გაეტარებინა სხვა კომპოზიტორებისთვის ქულების დაწერით. მისმა მუსიკამ სტალინის პრემია რამდენჯერმე მოიპოვა, მაგრამ ბუნინის სახელი არ გამოჩენილა და არც შერჩევის კომიტეტში ყოფილა ნახსენები.
გარდაცვალება და მემკვიდრეობა
რევოლ ბუნინი გარდაიცვალა 1976 წლის 3 ივლისს მოსკოვში. მას გლოვობდნენ მისი მეუღლე, ლარისა, მისი მეგობრები და მრავალი სტუდენტი. ბუნინს არ ჰყავდა შვილი.
მას არასოდეს მინიჭებია სახელმწიფო წარჩინების ჯილდო, რადგან მისი ბევრი კოლეგისაგან განხსვავებით უარი თქვა კომუნისტურ პარტიაში გაწევრიანებაზე. მან დატოვა 45 ძირითადი კომპოზიცია (მათ შორის ცხრა სიმფონიიდან), უამრავი სონატა, კვარტეტი, ტრიო, ოპერა, რომანები და რამდენიმე კონცერტი, როგორც საფორტეპიანოსთვის, ასევე ვიოლინოსთვის. მისი სავიზო კონცერტი (ოპ. 22) შედგა 1953 წელს და ეძღვნებოდა მის ახლო მეგობარს, მევიოლინეს რუდოლფ ბარშის, რომელმაც მოგვიანებით დააარსა და ხელმძღვანელობდა მოსკოვის კამერულ ორკესტრს.
სქოლიო
კატეგორია:დაბადებული 6 აპრილი კატეგორია:დაბადებული 1924 კატეგორია:გარდაცვლილი 3 ივლისი კატეგორია:გარდაცვლილი 1976 კატეგორია:რუსი კომპოზიტორები კატეგორია:მოსკოვში გარდაცვლილები
კაკაბეთის ღვთისმშობლის ეკლესია
ტერმინი კაკაბეთის ღვთისმშობლის ეკლესია შეიძლება აღნიშნავდეს:
ლუი II (მონაკოს პრინცი)
ლუი II გრიმალდი (დ. 12 ივლისი, 1870 — გ. 9 მაისი, 1949) — მონაკოს მე-11 პრინცი და აბსოლუტური მმართველი 1922-1949 წლებში, პრინც ალბერ I-ისა და მერი ვიქტორია ჰამილტონის ვაჟი.
მისი მმართველობის დროს მონაკოში დაფუძნდა მონაკოს საფეხბურთო კლუბი და ასევე დაიწყო ფორმულა ერთის, იგივე ავტორბოლის მსოფლიო ჩემპიონატის ჩატარება. კლუბ „მონაკოს“ სტადიონი სწორედ პრინც ლუი II-ის სახელს ატარებს.
რესურსები ინტერნეტში
კატეგორია:მონაკოს პრინცები კატეგორია:დაბადებული 1870 კატეგორია:დაბადებული 12 ივლისი კატეგორია:გარდაცვლილი 1949 კატეგორია:გარდაცვლილი 9 მაისი
დუბლინის პრაიდი
მინი|დუბლინის პრაიდი (2013) დუბლინის პრაიდი — ლგბტ პრაიდი რომელიც ტარდება დუბლინში, ირლანდიაში. პრაიდი პირველად 1974 წელს ჩატარდა. 1974 წლიდან პრაიდი ყოველ წელს იმართებოდა, მაგრამ 2020 წელს კორონავირუსის პანდემიის გამო პრაიდი არ ჩატარდა.
რესურსები ინტერნეტში
კატეგორია:პრაიდები ირლანდიაში კატეგორია:ლგბტ პრაიდები
სტარაია-კარა
სტარაია-კარა (Иҫке Ҡара) — სოფელი რუსეთის ფედერაციაში, ბაშკირეთის რესპუბლიკის ასკინოს რაიონში.
2010 წლის მონაცემებით სოფელში ცხოვრობს 39 ადამიანი. რაიონულ ცენტრ ასკინოდან დაშორებულია 46 კილომეტრით. უახლოესი რკინიგზის სადგურია კუედა, რომელიც დაშორებულია 88 კმ-ით.
რესურსები ინტერნეტში
კატეგორია:ასკინოს რაიონის სოფლები
ყირგიზეთის ჰიმნი
რესურსები ინტერნეტში
კატეგორია:ყირგიზეთის ეროვნული სიმბოლოები
ბარიჩარა
რესურსები ინტერნეტში
კატეგორია:სანტანდერის დეპარტამენტის მუნიციპალიტეტები და ქალაქები
აგიოს-ტიხონასი
აგიოს-ტიხონასი (Άγιος Τύχωνας) — სოფელი კვიპროსში. მდებარეობს ლიმასოლის რაიონში. 2001 წლის მონაცემებით სოფელში ცხოვრობს 2115 კაცი.
სქოლიო
კატეგორია:ლიმასოლის რაიონის სოფლები
კოჭბაანის მეორე ეკლესია
ძეგლი მცირე ზომის დარბაზული ეკლესიაა, რომლისგანაც შემორჩენილია აღმოსავლეთ კედლის ჩრდილოეთ ნახევარი და ჩრდილო-აღმოსავლეთ კუთხე. სხვა დანარჩენი კედლები მთლიანადაა დანგრეული, ისე რომ გასუფთავების გარეშე მათი კვალი არც კი ჩანს, ასევე შომორჩენილია აფსიდის სარკმლის ჩრდილოეთ წირთხლი. ადგილობრივი მოსახლეობის გადმოცემით 2013 წლამდე ეკლესიის აღმოსავლეთ და კედლის სამხრეთ ნახევარიც შემორჩენილი იყო, თუმცა მას იქვე მგომი ხე დაეცა და დაანგრია.
ეკლესიიის შემორჩენილი კედლები მოზრდილი ზომის და დამუშავებული ქვიშაქვის ნატეხი ქვითა და რიყის ქვით არის ნაგები. აღმოსავლეთ ფასადის წყობაში ქვიშაქვის ლოდიცაა ჩაყოლებული.
ლიტერატურა
კატეგორია:საგარეჯოს მუნიციპალიტეტის ტაძრები
თადეუს სტივენსი
თადეუს სტივენსი (Thaddeus Stevens)  (დ. 4 აპრილი, 1792 — გ. 11 აგვისტო, 1868) — ამერიკის რესპუბლიკური პარტიის ლიდერი. 1849 წლიდან 1868 წლამდე (გარდაცვალებამდე) ის იყო აშშ-ის წარმომადგენელთა პალატის ერთ-ერთი ყველაზე ძლიერი წევრი.
ის იყო აშშ-ის ერთ-ერთი ძლიერი სახლის, ბიუჯეტის ხარჯების დაფარვის საშუალებების კომიტეტის თავმჯდომარე. სტივენსი იყო გონებამახვილი, სარკაზმული ორატორი და პარტიის თავდაჯერებული ლიდერი. სტივენსი დაეხმარა ამერიკის შეერთებული შტატების კონსტიტუციაში მეთოთხმეტე ცვლილების შეტანას. ის ასევე დაეხმარა იმ ქმედებას, რამაც გამოიწვია შეერთებული შტატების რეკონსტრუქცია.
პოლიტიკური კარიერა
თადეუსმა დაწერა ბევრი ფინანსური კანონმდებლობა, რომელმაც დააფინანსა ამერიკის სამოქალაქო ომი. სტივენსი და სენატორი ჩარლზ სამნერი იყვნენ რადიკალურ რესპუბლიკელთა მთავარი ლიდერები ომისა და რეკონსტრუქციის პერიოდის დროს. ისინი მუშაობდნენ და მხარს უჭერდნენ აბრაამ ლინკოლნის გეგმას დაესრულებინა მონობა და აშშ-ის რეკონსტრუქციის გეგმა. ის იყო ენდრიუ ჯონსონის იმპიჩმენტის ნაწილი.
ადრეული ცხოვრება
სტივენსი დაიბადა 1792 წლის 4 აპრილს დენვილეში, ვერმონტი. მან სწავლა დაიწყო დართმუზის კოლეჯში და ვერმონტის უნივერსიტეტში. სტივენსი დაქორწინებული არ ყოფილა და არ ჰყოლია შვილები. იგი ურთიერთობაში იყო საკუთარი სახლის შავკანიან დიასახლისთან, მაშინ როცა მონობა ისევ კანონიერი იყო. იგი ატარებდა პარიკს, რადგან იყო მელოტი.
გარდაცვალება
სტივენსი გარდაიცვალა 1868 წლის 11 აგვისტოს 76 წლის ასაკში ვაშინგტონში კუჭის ინფექციისგან. იგი დაკრძალეს ლანკასტერში, პენსილვანია.
კულტურა
მსახიობმა ტომი ლი ჯონსმა ითამაშა თადეუს სტივენსის როლი სტივენ სპილბერგის 2012 წლის ბიოგრაფიულ ფილმში ლინკოლნი.
სქოლიო
კატეგორია:დაბადებული 4 აპრილი კატეგორია:დაბადებული 1792 კატეგორია:გარდაცვლილი 11 აგვისტო კატეგორია:გარდაცვლილი 1868 კატეგორია:ამერიკელი ადვოკატები კატეგორია:აშშ-ს წარმომადგენელთა პალატის წევრები კატეგორია:ამერიკელი აბოლიციონისტები კატეგორია:ამერიკის შეერთებული შტატების რესპუბლიკელთა პარტიის პოლიტიკოსები
სტაროკოჩკილდინო
სტაროკოჩკილდინო (Иҫке Күскилде) — სოფელი რუსეთის ფედერაციაში, ბაშკირეთის რესპუბლიკის ასკინოს რაიონში.
2010 წლის მონაცემებით სოფელში ცხოვრობს 274 ადამიანი. რაიონულ ცენტრ ასკინოდან დაშორებულია 25 კილომეტრით. უახლოესი რკინიგზის სადგურია კუედა, რომელიც დაშორებულია 133 კმ-ით.
რესურსები ინტერნეტში
კატეგორია:ასკინოს რაიონის სოფლები
The Jesus and Mary Chain
The Jesus and Mary Chain — შოტლანდიური როკ-ჯგუფი, რომელიც ჩამოყალიბდა 1983 წელს ისტ-კილბრაიდში, დიდ ბრიტანეთში, ძმების, ჯიმ და უილიამ რიდების მიერ. ჯგუფმა თავისი პირველი სინგლი „Upside Down“ 1984 წელს გამოუშვა. მათ პირველმა ალბომმა, Psychocandy, კრიტიკოსებისა და მსმენელის დადებითი შეფასებები დაიმსახურა და დღესდღეობით მუსიკის სფეროში ერთ-ერთ მნიშვნელოვან ალბომად ითვლება. მანამ, სანამ 1999 წელს ჯგუფი დაიშლებოდა, ჯგუფმა კიდევ ხუთი ალბომის ჩაწერა და გამოცემა მოახერხა. The Jesus and Mary Chain 2007 წელს კვლავ გაერთიანდა და 2017 წელს ახალი ალბომი გამოსცა.
სქოლიო
კატეგორია:შოტლანდიური როკ-ჯგუფები კატეგორია:Creation Records-ის შემსრულებლები კატეგორია:1993 წელს ჩამოყალიბებული ჯგუფები
აშშ-ის საპრეზიდენტო არჩევნები 2020
2020 წლის აშშ-ის საპრეზიდენტო არჩევნები — რიგით 59-ე საპრეზიდენტო არჩევნები აშშ-ში, რომელიც გაიმართება 2020 წლის 3 ნოემბერს. რესპუბლიკური პარტიიდან კანდიდატი იყო დონალდ ტრამპი, ხოლო დემოკრატიული პარტიის — ჯო ბაიდენი. რესპუბლიკელების ვიცე-პრეზიდენტობის კანდიდატი იყო მაიკ პენსი, ხოლო დემოკრატების – კამალა ჰარისი. არჩევნებში გამარჯვება მოიპოვა ჯო ბაიდენმა, რომელმაც 306 კოლეგიის ხმა და ხალხის ხმათა 51,3% მიიღო.
რესურსები ინტერნეტში
კატეგორია:აშშ-ის საპრეზიდენტო არჩევნები კატეგორია:2020 წლის არჩევნები
ვაჟა მაკარაძე
ვაჟა მაკარაძე (დ. 1 მარტი, 1937, სოფელი ოლადაური, შუახევის რაიონი, — გ. 27 აპრილი, 2002, სოფელი ოლადაური, შუახევის მუნიციპალიტეტი) —  ქართველი ფილოლოგი, ისტორიკოსი, პედაგოგი.
ბიოგრაფია
ვაჟა მაკარაძე დაიბადა 1937 წლის 1 მარტს, შუახევის რაიონის სოფელ ოლადაურში, აჭარის ასსრ-ში. 1960 წელს დაამთავრა ბათუმის პედაგოგიური ინსტიტუტის ფილოლოგია-ისტორიის ფაკულტეტი და სამხედრო-სავალდებულო სამსახურის შემდეგ სოფელ ოლადაურის სკოლაში განაგრძო პედაგოგიური მუშაობა. თხუტმეტი წელი ასწავლიდა ქართულ ენას, ლიტერატურასა და ისტორიას, რის შემდეგაც ის სკოლის სასწავლო ნაწილის გამგე გახდა. 1982 წლიდან გარდაცვალებამდე იყო ამავე სკოლის დირექტორი. ვაჟა მაკარაძე არჩეული იყო საქართველოს პედაგოგიურ მეცნიერებათა აკადემიის წევრად. მარცხნივ|მინი|250პქ|ვაჟა მაკარაძე სკოლის ბავშვებთან ერთად პედაგოგიური მუშაობის პარალელურად, ვაჟა მაკარაძე, აქტიურ სამეცნიერო-კვლევით საქმიანობასაც ეწეოდა. გამოქვეყნებული აქვს 80-ზე მეტი პუბლიცისტური და მეთოდური ხასიათის წერილი, რომელთა უმრავლესობა სწავლებისა და აღზრდის საკითხებს ეხება. იგი ყოველწლიურად მონაწილეობდა რაიონულ, საქალაქო და რესპუბლიკურ „პედაგოგიურ კითხვაში“.
ვაჟა მაკარაძის სამეცნიერო-კვლევითი, პუბლიცისტური და ესეისტური ხასიათის მნიშვნელოვან ნაშრომად ითვლება წიგნი „ჩემო სკოლავ, მაღალ მთაზე ტაძარივით დადგმულო“, რომელიც მისი გარდაცვალების შემდეგ გამოიცა.
ვაჟა მაკარაძის ინიციატივით სკოლასთან შეიქმნა ოლადაურის ეთნოგრაფიული მუზეუმი, იგი თავად ხელმძღვანელობდა მუზეუმის სამეცნიერო საბოჭოს მუშაობას და აქვეყნებდა სამეცნიერო სტატიებს.
ვაჟა მაკარაძე დაჯილდოებული იყო აჭარის ავტონომიური რესპუბლიკის უზენაესი საბჭოს და განათლების სამინისტროს საპატიო სიგელებითა და დიპლომებით.
ისტორიული ცნობები
აჭარაში ოსმალების სამასწლიანმა ბატონობამ თავისი კვალი დატოვა. აჭარაში მცხოვრებმა ქართველებმა რელიგიური ადაპტაციის მეშვეობით შეინარჩუნეს ენა, კულტურა, ტრადიციები. აჭარის დანარჩენ საქართველოსთან დაბრუნების შემდეგ რუსული მმართველობა არ ცდილობდა ქრისტიანული კულტურის განვითარებას. XX საუკუნის ოთხმოცდაათიანი წლების დასაწყისში საქართველო გახდა დამოუკიდებელი და ინტენსიურად დაიწყო ქრისტიანული ეკლესია-მონასტრების აშენებისა და განახლების პროცესი.
მარეთის ხეობაში, სოფელ გამონათლევში 1998 წელს ექიმ სოლომონ ფუტკარაძის მეთაურობით დაიწყო წმინდა გიორგის სახელობის ეკლესიის მშენებლობა. მოსახლეობა ორ ნაწილად გაიყო, ნაწილი სკეპტიკურად მოეკიდა ამ საქმეს და ნაჩქარევად ჩათვალა. ეკლესიის მშენებლობის საინიციატივო ჯგუფს ჭირდებოდა ადგილობრივი ავტორიტეტული პიროვნების აქტიური მხარდაჭერა. სწორედ ასეთ ფიგურად იქცა ოლადაურის საშუალო სკოლის დირექტორი, სამოც წელს გადაცილებული, ვაჟა მაკარაძე. 2000 წელს გიორგობის დღესასწაულზე გამონათლევის ეკლესიის ეზოში სამღვდელოების წარმომადგენლებისა და აჭარის საზოგადოებისა თანდასწრებით მოინათლა 63 სლის სკოლის დირექტორი ვაჟა მაკარაძე და მასთან ერთად 40-ზე მეტი მარეთის ხეობის მცხოვრები.
რესურსები ინტერნეტში
კატეგორია:დაბადებული 1937 კატეგორია:დაბადებული 1 მარტი კატეგორია:გარდაცვლილი 2002 კატეგორია:გარდაცვლილი 27 აპრილი კატეგორია:ქართველი ისტორიკოსები კატეგორია:ქართველი ფილოლოგები კატეგორია:შუახევის მუნიციპალიტეტში დაბადებულები ვაჟა
მოსკოვის იოანე ნათლისმცემლის თავის კვეთის ეკლესია
მოსკოვის იოანე ნათლისმცემლის თავის კვეთის ეკლესია (Церковь Усекновения Главы Иоанна Предтечи) — მართლმადიდებლური ტაძარი მოსკოვში. ტაძარი დაარსებულია XVI საუკუნეში. მდებარეობს მოსკოვის სამხრეთის ადმინისტრაციული ოლქის ნაგატინსკის-ზატონის რაიონში, მუზეუმ-ნაკრძალ კოლოენსკოეს ტერიტორიაზე, ყოფილ სოფელ დიაკოვოში, მდინარე მოსკოვის მარჯვენა სანაპიროზე, იქ სადაც XVI საუკუნეში მდებარეობდა მეფის რეზიდენცია.
ტაძარი მიეკუთვნებდა რუსეთის მართლმადიდებელი ეკლესიის მოსკოვის საპატრიარქოს მოსკოვის ეპარქიას.
არქიტექტურა
ტაძარი არის ხუთი რვაკუთხა, იზოლირებული სვეტების სიმეტრიული ჯგუფი, დამოუკიდებელი შესასვლელებით და საკურთხევლით. ცენტრალური სვეტი დანარჩენებზე ორჯერ დიდია. ტაძრის საკურთხევლები ნაკურთხია ანა წინასწარმეტყველის, იოანე ნათლისმცემლის თავის კვეთის, თორმეტი მოციქულისა და მოსკოველი წმინდანების პეტრეს, ალექსისა და იონას სახელზე.
ეკლესიას გააჩნია დიდი წრიული ფანჯრები, რომლებიც ორიენტირებულია სინათლის მხარეზე.
დათარიღება
რუსმა ხელოვნებათმცოდნეებმა მოსკოვში ეჟენ ვიოლე-ლე-დიუკის ჩამოსვლის შემდეგ დაძაბული ყურადღება დაუთმეს ეკლესიებს.
ფიოდორ რიხტერმა XIX საუკუნეში მიმდინარე ტაძრის რესტავრაციის დროს ყურადღება გაამახვილა წარწერაზე, რომელიც ეკლესიის მშენებლობას 1530 წლით ათარიღებს. მთავარი საკურთხევლის იოანე ნათლისმცემლის სახელზე კურთხევას მეცნიერები უკავშირებენ ვასილი III-ის განზრახვას, მის მემკვიდრეს უწოდოს სახელი ივანე.
1534 და 1535 წლების საფლავის ქვები გამოიყენეს ტაძრის მშენებლობისას, რაც მიგვანიშნებს, რომ ტაძარი 1535 წლამდეა აგებული.
XX საუკუნე
1924-1949 წლებში ეკლესია საბჭოთა ხელისუფლების მიერ დახურული იყო, ხოლო 1949-1957წლებში მასში ღვთისმსახურება მიმდინარეობდა. შემდეგ წლებში არქიტექტურის ეს გამორჩეული ნიმუში მიტოვებული გახდა. სოფელი დიაკოვო 1960 წელს გახდა მოსკოვის ნაწილი და 1980-იან წლებში პრაქტიკულად შეწყვიტა თავისი არსებობა. ეკლესიის ახლოს მდებარე სასაფლაო დაიხურა 1971 წელს, ხოლო 1980 წელს მოხდა ლიკვიდაცია. ეკლესია ხელახლა აკურთხეს 1992 წელს, ამჟამად მიმდინარეობს რეგულარული ღვთისმსახურება. მცირე ხნის წინ დასრულდა ტაძრის რესტავრაცია.
რესურსები ინტერნეტში
კატეგორია:რუსეთის კულტურული მემკვიდრეობის ძეგლები მოსკოვში კატეგორია:მოსკოვის ტაძრები
ანკარის ხელოვნებისა და ქანდაკების სახელმწიფო მუზეუმი
ანკარის ხელოვნებისა და ქანდაკების სახელმწიფო მუზეუმი (Ankara Devlet Resim ve Heykel Müzesi) — მუზეუმი, მიძღვნილი სახვით ხელოვნებისა და ქანდაკებებს ანკარაში, თურქეთი. შეიქმნა 1927 წელს არქიტექტორ არიფ ჰიქმეთ ქოიუნოღლუს მიერ და აიგო 1927-1930 წლებს შორის, როგორც Türkocağı შენობა, ხოლო მუზეუმის იდეა ეკუთვნის თურქეთის რესპუბლიკის დამაარსებელსა პირველ პრეზიდენტს მუსტაფა ქემალ ათათურქს. იგი მდებარეობს ეთნოგრაფიულ მუზეუმთან და ანკარის მდიდარ სახლებთან ახლოს, სადაც დღემდე დაცულია თურქეთის მე-19 საუკუნის ბოლოს ხელოვნების მდიდარი კოლექცია. ასევე არსებობს საგამოფენო დარბაზები სტუმრებისთვის.
1980 წელს მუზეუმი გაიხსნა სარესტავრაციო სამუშაოებების შემდეგ. დღეს, მუზეუმი ხელოვნების ცენტრია, სადაც გამოფენილია ყველაზე გამორჩეული მხატვრების ნამუშევრები, ვინც ითამაშა მნიშვნელოვანი როლი თურქული მხატვრობის და ქანდაკების განვითარებაში. გარდა ამისა, აქ არის პლასტიკური ხელოვნების ნამუშევრების კოლექციები, რომელიც ასახავს, თუ როგორ ჩამოყალიბდა და განვითარდა თურქული პლასტიკური ხელოვნება, ასევე მისი კლასიფიკაცია. მდიდარია მუზეუმის პლასტიკური ხელოვნების ბიბლიოთეკა, რომელიც ივსება ამ სფეროში მომუშავე თურქი და უცხოელი მხატვრების ანგარიშზე.
სახვითი ხელოვნების დაცვა, რომელიც არის ერთ-ერთი ყველაზე მნიშვნელოვანი პასუხისმგებლობა მუზეუმის სასწავლო პროცესთან ერთად, არის უპირატესი და იმართება სპეციალური ღონისძიებები, რათა უზრუნველყოს ნიმუშის დაცვა ტემპერატურისგან, ტენიანობისგან და სხვა სირთულეებისგან. ნებისმიერი დაზიანება ან სიძველე, რომელიც შეიძლება მოხდეს მიუხედავად დაცვის ღონისძიებებისა, შეიძლება აღდგეს ექსპერტების მიერ სპეციალურ ლაბორატორიაში, რომელიც შეიქმნა, როგორც ცალკე განყოფილება მუზეუმში.
1980 წელს და მომდევნო წლებში შენობის რესტავრაციის პროცესში, კიდევ ერთი მნიშვნელოვანი პუნქტი, რომელსაც ყურადღება დაეთმო იყო: ფერწერა, ქანდაკება და კერამიკა, რომელიც ემსახურება მხატვრებს, როგორც მოყვარულებს ისე პროფესიონალებს. მუზეუმს კვლავ ჩაუტარდა რესტავრაცია 2011 წელს, როდესაც გაიზარდა საგამოფენო სივრცეები, აღდგა სახურავი და მიიღეს უსაფრთხოების ზომები.
რაც შეეხება უსაფრთხოების ზომებს, შენობა აღჭურვილია კამერებით, ულტრაბგერითი და სახანძრო სიგნალიზაციის სისტემებით.
მუზეუმში ტარდება სპეციალური სემინარები თურქული დეკორატიული ხელოვნების, კერამიკის და მოქანდაკეობის.
სქოლიო
კატეგორია:თურქეთის ეროვნული მუზეუმები
ხანაგაჰი (ლერიქი)
ხანაგაჰი (Xanəgah) — სოფელი აზერბაიჯანში, ლენქორანის რეგიონის ლერიქის რაიონში. მოსახლეობის რაოდენობა — 909 კაცი.
რესურსები ინტერნეტში
კატეგორია:ლერიქის რაიონის სოფლები
ტოუმანი
მინი|[[ხუნუს იმპერიის ფარგლები.]] ტოუმანი (頭曼, Tümen, Tümen) — ხუნუს ყველაზე ადრეული ცნობილი შანიუ (匈奴單于). მეფობდა ძვ. წ. 220-209 წლებში. სახელი ტოუმანი შეიძლება დაკავშირებული იყოს: შუა ჩინურ - მუანთან ან სპარსულ - ტუმანთან. ორივე შემთხვევაში ეს სიტყვები მომდინარეობს ძველ თურქულ/მონღოლური სიტყვა დუმანიდა რაც ათი ათასს აღნიშნავს. მის სახელს ატარებს სამხრეთ-დასავლეთ ციმბირში არსებული ქალაქი ტიუმენი.
ძვ. წ. 221 წელს, როდესაც ცინის დინასტიამ დაიპყრო დანარჩენი ექვსი ქვეყანა და გააერთიანა ჩინეთი, მათ ჩრდილოეთით ჩამოყალიბდა ხუნუს მომთაბარე ტომების ძლიერი გაერთიანება. ხუნუს იმპერია ცდილობდა გაფართოებას როგორც დასავლეთით ისე სამხრეთით. ამ პერიოდში ასევე გაძლიერებული იყვნენ იუეჩჟები და დუნხუ (東胡) (აღმოსავლეთის ბარბაროსები). ცინის დინასტიის პირველმა იმპერატორმა ცინ შიხუანდიმ გენერალ მენ ტიანის ხელმძღვანელობით გაგზავნა 100 000-იანი არმია ხუნუს ჩრდილოეთით 1000 ლიზე (დაახ. 416 კმ.) განსადევნად.
მენ ტიანის გარდაცვალების შემდეგ ხუნუმ ისევ დაიწყო სამხრეთით ლაშქრობები და საბოლოოდ აღადგინეს ძველი საზღვარი ჩინეთთან. ლეგენდის მიხედვით ტოუმანს თავისი უმცროსი შვილის გამეფება უნდოდა, ამიტომ იუეჩჟებს მძევლის სახით გაუგზავნა თავისი უფროსი შვილი მოდუ (冒頓), ხოლო შემდეგ შეუტია მათ. ამ ღალატის შემდეგ იუეჩჟები აპირებდნენ მოდუს მოკვლას, თუმცა მან შეძლო ტყვეობიდან გაქცევა. მოდუ ძვ. წ. 209 წელს დაბრუნდა. დახოცა მამა, დედინაცვალი და უმცროსი ძმა. ხოლო თავი გამოაცხადა ხუნუს შანიუდ.
რესურსები ინტერნეტში
კატეგორია:მონღოლეთის ისტორია
იორმუნგანდი
იორმუგანდი (Jörmugandr) — რაგნაროკის გველი. წინასწარმეტყველების მიხედვით რაგნაროკის დღეს მსოფლიო გველი ამოვა წყლიდან და წალეკავს მთელ მსოფლიოს.
წინასწარმეტყველების მიხედვით მას ჭექა-ქუხილის ღმერთი, მიოლნირის მფლობელი თორი მოკლავს.
რესურსები ინტერნეტში
კატეგორია:გერმანული მითოლოგია
კორონავირუსის პანდემია საქართველოში (2020)
კორონავირუსის პანდემია საქართველოში — 2019-2020 წლებში კორონავირუსის პანდემიის მიმდინარეობა საქართველოში.
კორონავირუსული დაავადება COVID-19-ით ინფიცირებული პირი საქართველოში პირველად 2020 წლის 26 თებერვალს გამოვლინდა. პირველი შემთხვევის გამოვლენის შემდეგ ჯანდაცვის მინისტრმა ეკატერინე ტიკარაძემ საზოგადოებისთვის საგანგებო ბრიფინგი ჩაატარა.
საქართველოს ტერიტორიაზე დაფიქსირებული პირველი ინფიცირებული იმყოფებოდა ირანის ტერიტორიაზე, სადაც დაავადება იმავე წლის თებერვლის შუა რიცხვებიდან გავრცელდა. დაავადების დიაგნოსტირება ლუგარის ლაბორატორიაში ჩატარებული კვლევით მოხერხდა.
21 მარტს საქართველოს პრეზიდენტმა სალომე ზურაბიშვილმა ქვეყანაში საგანგებო მდგომარეობის გამოაცხადა.
22-23 მარტის გვიან ღამით საქართველოს პრემიერ-მინისტრმა გიორგი გახარიამ დაადასტურა საქართველოში პირველი შიდა გადაცემის შემთხვევა მარნეულის მუნიციპალიტეტში, რასაც მოჰყვა მკაცრი საკარანტინო რეჟიმის გამოცხადება მარნეულისა და ბოლნისის მუნიციპალიტეტებში.
2021 წლის 13 მარტს საქართველოში AstraZeneca-ს ვაქცინის პირველი 43 200 დოზა ჩამოვიდა. პირველი ადამიანი, რომელიც დარეგისტრირდა ვაქცინის გასაკეთებლად, გახდა ლუგარის ლაბორატორიის 73 წლის თანამშრომელი თამარ გიორგაძე. პირველი ადამიანი, რომელსაც საქართველოში ვაქცინა გაუკეთდა, გახდა დაავადებათა კონტროლის ეროვნული ცენტრის ხელმძღვანელი პაატა იმნაძე.
საქართველოს მოქალაქეების ევაკუაცია
2020 წლის 30 იანვარს ჩინეთის სახალხო რესპუბლიკაში საქართველოს ელჩმა არჩილ კალანდიამ დაადასტურა, რომ ხუბეის პროვინციიდან საქართველოს მოქალაქეების ევაკუაცია იგეგმებოდა. 31 იანვარს ეს ინფორმაცია დაადასტურა ჯანდაცვის მინისტრმა, ეკატერინე ტიკარაძემ. მისი განცხადებით მიღწეული იყო გარკვეული შეთანხმებები ქვეყნებთან, რომელთა დახმარებითაც საქართველოს მოქალაქეები ჩინეთს დატოვებენ. საქართველოს მოქალაქეების ევაკუაცია ქალაქ უხანიდან უზრუნველყო თურქეთისა და საფრანგეთის რესპუბლიკის შეიარაღებული ძალების თვითმფრინავებმა. იტალიაში კორონავირუსის პანდემიის გავრცელების შემდეგ, საქართველოს მოქალაქეების ევაკუაცია ასევე იტალიიდან განხორციელდა. იტალიიდან საქართველოს მოქალაქეების ევაკუაცია ჯორჯიან ეარვეისის სპეციალური რეისებით მოხერხდა.
დინამიკა
600პქ|ცენტრი
26 თებერვალი
კორონავირუსული დაავადება COVID-19-ით ინფიცირებული პირი საქართველოში პირველად 2020 წლის 26 თებერვალს გამოვლინდა.
15 მარტი
15 მარტს აჭარაში კორონავირუსის პირველი შემთხვევა დადასტურდა. ინფიცირებული კლინიკაში 14 მარტს შეიყვანეს. ბათუმის ლაბორატორიაში კვლევამ საეჭვო შედეგი აჩვენა, რის გამოც ანალიზი თბილისში ლუგარის ლაბორატორიის ცენტრალურ ოფისში გადაიგზავნა.
16 მარტი
16 მარტს გამართულ ბრიფინგზე ირაკლი ჩიქოვანმა საქართველოს მთავრობის რამდენიმე გადაწყვეტილება და რეკომენდაცია გააჟღერა. საქართველოს მთავრობამ უცხო ქვეყნის მოქალაქეებისთვის საქართველოში შემოსვლა 2 კვირის განმავლობაში აკრძალა. საკოორდინაციო საბჭომ ასევე გასცა 70 წელს ზემოთ მოქალაქეებისთვის რეკომენდაცია, მოერიდონ საზოგადოებრივი თავშეყრის ადგილებს და მაქსიმალურად შეეცადონ საკუთარი თავის იზოლაციას. ბრიფინგზე ასევე გაჟღერდა რეკომენდაცია, რესტორნებმა და კაფე-ბარებმა მოქალაქეებს ე.წ. გატანის სერვისი შესთავაზონ. მთავრობის გადაწყვეტილებით, შეიქმნება სპეციალური მექანიზმი, რომლის ვალდებულება იქნება გააკონტროლოს საკოორდინაციო საბჭოს გადაწყვეტილებების აღსრულება.
ბრიფინგამდე რამდენიმე საათით ადრე საქართველოს მთავრობამ დააგზავნა გამაფრთხილებელი მოკლე ტექსტური შეტყობინებები - „''დაიცავით პირადი ჰიგიენა, აუცილებელი საჭიროების გარეშე არ გახვიდეთ სახლიდან. განსაკუთრებული სიფრთხილე მათ, ვინც 60 წელს გადაცილებულია. საჭიროებისას დაიცავით თვითიზოლაციის წესები. მათალი სიცხისა და ხველისას მიმართეთ ექიმს. გისურვებთ ჯანმრთელობას. გადაუდებელი დახმარება – 112''”.
ჯანდაცვის მინისტრმა ეკატერინე ტიკარაძემ სამთო კურორტების ადრე დახურვის მიზეზად დაასახელა ჩეხეთის მოქალაქე, რომელსაც გუდაურში ყოფნისას კორონავირუსის ნიშნები ჰქონდა, ხოლო ჩეხეთში დაბრუნების შემდეგ კი კორონავირუსი დაუდასტურდა. მისივე განცხადებით, ინფიცირებულ ტურისტებთან კონტაქტში მყოფი 30 პირი იზოლირებულია, მათგან სამს კორონავირუსის გამოხატული სიმპტომები აქვს.
16 მარტს ინფექციური საავადმყოფოს ბოქსირებული განყოფილება დატოვა პირველმა გამოჯანმრთელებულმა პაციენტმა. გამოჯანმრთელებული ის პირია, რომელიც 26 თებერვალს შემოვიდა ირანიდან. 55 წლის მამაკაცი, რომელიც საქართველოში ირანიდან შემოვიდა ასევე პირველი ადამიანია საქართველოში, რომელსაც კორონავირუსი დაუდასტურდა. აღნიშნულ ადამიანს ტესტი ორჯერ ჩაუტარდა და ორივე შემთხვევაში ტესტმა ინფექციაზე უარყოფითი პასუხი აჩვენა. გამოწერის შემდეგ პაციენტი თვითიზოლაციაშია გადაყვანილი.
16 მარტის მდგომარეობით საქართველოში კორონავირუსით ინფიცირების 33 შემთხვევაა დაფიქსირებული. კარანტინის რეჟიმში 637 იმყოფება, სტაციონარში მეთვალყურეობის ქვეშ კი 54 ადამიანია.
17 მარტი
17 მარტს შუადღის 12 საათზე საქართველოს პრემიერ-მინისტრმა გიორგი გახარიამ ბრიფინგი ჩაატარა. პრემიერის განცხადებით, საქართველო კორონავირუსის შეჩერების ეტაპიდან გადადის გავრცელების ეტაპზე და მთავრობის რეკომენდაციები უნდა გახდეს სავალდებულო. პრემიერმა გააჟღერა 18 მარტიდან სამარშრუტო ტაქსების მოძრაობის აკრძალვის გადაწყვეტილება და სპორტდარბაზებისა და სპა-ცენტრების ფუნქციონირების აკრძალვა. პრემიერმა ასევე გააჟღერა საქართველოს მთავრობის კორონავირუსის წინააღმდეგ ბრძოლის მზადყოფნა, შეძლებისდაგვარად, ოკუპირებულ ტერიტორიაზე მცხოვრები მოსახლეობის დახმარებასთან დაკავშირებით. ჟურნალისტების კითხვაზე საგანგებო მდგომარეობის გამოცხადებასთან დაკავშირებით საქართველოს პრემიერ-მინისტრმა განაცხადა, რომ საგანგებო მდგომარეობა არ შესძენს მთავრობას ისეთ ინსტრუმენტებს, რაც დღეს არ აქვს.
საქართველოს პარლამენტის ბიუროს სხდომაზე პარლამენტის თავმჯდომარე არჩილ თალაკვაძემ უმრავლესობის ლიდერს საკარანტინო წესების დარღვევაზე სანქციის დამაკისრებელი ინიციატივის დამუშავება სთხოვა. პარლამენტის თავმჯდომარის განცხადებით, პარლამენტი ამ ინიციატივას დაჩქარებული წესით განიხილავს. 17 მარტის საღამოს საქართველოს პარლამენტმა საქართველოში კორონავირუსის გავრცელების პრევენციის მიზნით წარადგინა საკარანტინო წესის დარღვევის ადმინისტრაციული და სისხლის სამართლის კოდექსით დასჯად დანაშაულად გახდომის კანონპროექტი. კანონპროექტის თანახმად, თვითიზოლაციის დარღვევისთვის ფიზიკური პირი 3000 ლარით, იურიდიული პირი 15 000 ლარით უნდა დაჯარიმდეს.
17 მარტს საქართველოს მართლმადიდებელი ეკლესიის სასულიერო პირებმა თბილისის ცენტრალური ქუჩები აკურთხეს. ისინი სამების საკათედრო ტაძრიდან პირველი რესპუბლიკის მოედნისკენ დაიძრნენ. რესპუბლიკის მოედნიდან კი რამდენიმე ლოკაციაზე, ქალაქის სხვადასხვა ქუჩებისკენ გადანაწილდნენ.
17 მარტის მდგომარეობით საქართველოში კორონავირუსით ინფიცირების 34 შემთხვევაა დაფიქსირებული. კარანტინის რეჟიმში 1 008 იმყოფებოდა, სტაციონარში მეთვალყურეობის ქვეშ კი 64 ადამიანი იმყოფებოდა.
18 მარტი
საქართველოს პრეზიდეტმა სალომე ზურაბიშვილმა სოციალურ ქსელში გაავრცელა ვიდეომიმართვა, რომელშიც საზოგადოებას დაბადების დღის მოლოცვისთვის მადლობა გადაუხადა და აღნიშნა, რომ იუბილეს კორონავირუსთან დაკავშირებით არსებული მდგომარეობის გამო არ აღნიშნავს.
18 მარტის საღამოს სამართალდამცავები პაატა ბურჭულაძის ერთ-ერთი შვილის კუთვნილი ავტომანქანა და ოფისი გაჩხრიკეს. ჟურნალისტების ინფორმაციით ბურჭულაძეების ოფისში საგამოძიებო მოქმედებები კორონავირუსთან დაკავშირებულ ცრუ შეტყობინებების გაგზავნას უკავშირდებოდა, რომლის შესახებ ინფორმაცია 16 მარტს გაავრცელა საქართველოს ჯანდაცვის სამინისტრომ. უწყების მიერ 16 მარტს გავრცელებულ განცხადების მიხედვით, სმს შეტყობინება, თითქოს კორონავირუსთან დაკავშირებით საქართველო საკარანტინე ზონად გამოცხადება იგეგმება, ყალბია. პაატა ბურჭულაძის შვილის, შუქრი ბურჭულაძის განმარტებით, მის ოფისში მიმდინარე საგამოძიებო მოქმედებები მისი ყოფილი თანამშრომლის ცუდ ხუმრობას უკავშირდება. მისივე ინფორმაციით, გამოძიება საქართველოს სისხლის სამართლის კოდექსის 318-ე მუხლით მიმდინარეობს, რაც საბოტაჟს გულისხმობს.
საქართველოს შინაგან საქმეთა სამინისტრომ დროებით გააუქმა მართვის მოწმობის მისაღები თეორიული და პრაქტიკული გამოცდები.
18 მარტის მონაცემებით დადასტურებულია კორონავირუსის 38 შემთხვევა. კარანტინის რეჟიმში 1344 ადამიანი იმყოფება. სტაციონარში მეთვალყურეობის ქვეშ 216 პაციენტი იმყოფება. გამოჯანმრთელებულია 1 პაციენტი.
19 მარტი
19 მარტის დილით, საკოორდინაციო საბჭოს სხდომის დასრულების შემდეგ, პრემიერის პრესსპიკერმა, ირაკლი ჩიქოვანმა ესპანეთში საქართველოს მოქალაქის გარდაცვალების შესახებ ინფორმაცია გაავრცელა. მისი ინფორმაციით გარდაცვლილი 74 წლის ქალბატონია, რომელიც იყო ქრონიკული დაავადებით დაავადებული.
19 მარტის საღამოს ეროვნული უსაფრთხოების საბჭოს სხდომის შემდეგ, რომელსაც ესწრებოდნენ ქვეყნის პრეზიდენტი და პარლამენტის სპიკერი, საქართველოს პრემიერ-მინისტრმა დამატებითი ზომების შესახებ ბრიფინგი ჩაატარა. ბრიფინგზე გიორგი გახარიამ გააჟღერა საქართველოს ტერიტორიაზე ყველა სავაჭრო ობიექტის, გარდა სასურსათო მაღაზიებისა, სააფთიაქო ქსელისა, საბანკო და საფოსტო გზავნილების ქსელისა, ბენზინგასამართი სადგურებისა, აკრძალვის განკარგულება. ასევე პრემიერმა ხაზი გაუსვა, რომ 19 მარტის მდგომარეობით საქართველოში საგანგებო მდგომარეობის გამოცხადების აუცილებლობა არ არსებობს.
19 მარტის მონაცემებით დადასტურებულია კორონავირუსის 40 შემთხვევა. კარანტინის რეჟიმში 1592 ადამიანი იმყოფება. სტაციონარში მეთვალყურეობის ქვეშ 262 პაციენტი იმყოფება. გამოჯანმრთელებულია 1 პაციენტი.
20 მარტი
20 მარტის მონაცემებით დადასტურებულია კორონავირუსის 44 შემთხვევა. კარანტინის რეჟიმში 1966 ადამიანი იმყოფება. სტაციონარში მეთვალყურეობის ქვეშ 259 პაციენტი იმყოფება. გამოჯანმრთელებულია 1 პაციენტი.
საქართველოს მართლმადიდებელი ეკლეისიის სინოდის სხდომაზე კორონავირუსთან დაკავშირებით იყო მიღებული შემდეგი რეკომენდაციები:
მიუხედავად საზოგადოების წარმომაგენლებისა და პოლიტიკოსების მოწოდებისა, სინოდი აცხადებს, რომ საუკუნების მანძილზე არაერთი განსაცდელი, მათ შორის, ომები, ეპიდემიები გადაიტანეს და წამთ, რომ ღვთის წყალობით ერთად გადაიტანენ ამ განსაცდელსაც და ერთად შეეგებიან აღდგომის დღესასწაულს და უარს ამბობენ ზიარებისთვის განკუთვნილი მრავალჯერადი გამოყენების კოვზის ჩანაცვლებას ერთჯერადი კოვზით.
საქართველოს საპატრიარქოსგან განსხვავებით, ზიარების წესი შეცვალა რამდენიმე მართლმადიდებლურმა და კათოლიკურმა ეკლესიამ. მსოფლიო პატრიარქმა ბართლომემ კი განაცხადა, რომ მარტის ბოლომდე ყველა რელიგიურ მსახურებას და წესის შესრულებას წყვეტს.
21 მარტი
21 მარტს საქართველოს მთავრობამ მიმართა საქართველოს პრეზიდენტ სალომე ზურაბიშვილს საგანგებო მდგომარეობის გამოცხადების წარდგინებით. საქართველოს პრემიერ-მინისტრის, გიორგი გახარიას თქმით, მთავრობა პრეზიდენტს შემდეგი საგანგებო მდგომარეობის შემდეგიპირობებით მიმართავს:
საგანგებო მდგომარეობის გამოცხადებას მხარი ოპოზიციამაც დაუჭირა, თუმცა ევროპული საქართველოს სპიკერმა, დავით ბაქრაძემ, ოპოზიციის ორი პირობა წამოაყენა: საგანგებო მდგომარეობა უნდა ყოფილიყო დროში გაწერილი და უნდა ჩამოთვლილი ყოფილიყო კონკრეტული ღონისძიებები, რა ფორმით და პირობებში გავრცელდებოდა საგანგებო მდგომარეობის შეზღუდვები. ამ კრიტერიუმების მხარდაჭერის შემთხვევაში, მან მზადყოფნა გამოაცხადა მხარი დაუჭირონ საგანგებოს გამოცხადებას და მისცენ ხელისუფლებას ყველა ბერკეტი კორონავირუსთან საბრძოლველად.
პარტია „გირჩის“ ლიდერის, ზურაბ ჯაფარიძის, შეფასებით საგანგებო მდგომარეობით ათზე მეტი ადამიანის შეკრების აკრძალვა საპატრიარქოს უკავშირდება. მისი განცხადებით გასაგებია, რომ ეს ზომა კონკრეტულად ეხება საპატრიარქოს საჯარო პოზიციას უცვლელად ჩაატაროს აღდგომის წირვის ხალხმრავალი რიტუალი. ისიც გასაგებია, რომ მთავრობა რეალურად არ დაპირისპირებია საპატრიარქოს და ესაა წინასწარი შეთანხმება — საპატრიარქომ მოახდინა დემონსტრირება, რომ მათი რწმენა ურყევია, ხოლო ხელისუფლებას მისცა თანხმობა შემოვლითი გზით თავიდან აეცილებინა ვირუსის გავრცელებისთვის მაღალი რისკის შემცველი ხალხმრავალი ღონისძიება.
ამავე დღის საღამოს დეკანოზმა ანდრია ჯაღმაიძემ განაცხადა, რომ საქართველოს პრემიერ-მინისტრი იმყოფებოდა საპატრიარქოში და „რომ ეკლესიის მსახურებებთან დაკავშირებით 10-კაციანი შეკრების პრინციპი არ არის ბუკვალურად გასაგები“. მან ასევე აღნიშნა, რომ წირვა დისტანციის დაცვის შესახებ რეკომენდაციის გათვალისწინებით ჩატარდება. მოგვიანებით ვიცე-პრემიერმა და ინფრასტრუქტურის მინისტრმა, მაია ცქიტიშვილმა განაცხადა, რომ საგანგებო მდგომარეობის დროს დაწესებული შეზღუდვა ადამიანების შეკრებასთან დაკავშირებით ეხება როგორ ეკლესიას, ასევე სხვა დაწესებულებსაც. მას ასევე დაეთანხმა შინაგან საქმეთა მინისტრი ვახტანგ გომელაური, რომელმაც იმედი გამოთქვა, რომ აღდგომის დღესასწაულზე დიდი შეკრებები არ იქნება. საქართველოს სახალხო დამცველის, ნინო ლომჯარიაამ ასევე გააკეთა განმარტება - მისი განცხადებით, საგანგებო მდგომარეობის დროს ადამიანების შეკრების შეზღუდვა ეკლესიასაც ეხება.
დაავადებათა კონტროლისა და საზოგადოებრივი ჯანდაცვის ეროვნული ცენტრის დირექტორის მოადგილის, პაატა იმნაძის ინფორმაციით, ესპანეთში კორონავირუსით საქართველოს კიდევ ერთი მოქალაქე გარდაიცვალა. როგორც იმნაძემ განაცხადა, ახალგაზრდა ქალს ონკოლოგიური დაავადებაც ჰქონდა.
21 მარტის მონაცემებით დადასტურებულია კორონავირუსის 49 შემთხვევა. კარანტინის რეჟიმში 1966 ადამიანი იმყოფება. სტაციონარში მეთვალყურეობის ქვეშ 262 პაციენტი იმყოფება. გამოჯანმრთელებულია 1 პაციენტი.
22 მარტი
thumb|[[მარნეულის მუნიციპალიტეტი|მარნეულისა და ბოლნისის მუნიციპალიტეტები. ]]
22 მარტის დილით ინფექციური საავადმყოფოს დირექტორმა, მარინა ეზუგბაიამ გაავრცელა ინფორმაცია კიდევ ორი პაციენტის გამოჯანმრთელების შესახებ. მისი განმარტებით, ორი პაციენტის განმეორებით კვლევის ნიმუშზე პასუხი უარყოფითია. მათ შორის, ერთმა უკვე დატოვა ინფექციური საავადმყოფო, მეორე კი დღის განმავლობაში გაეწერება. ეზუგბაიას თქმითვე, ჯამში უკვე 3 პაციენტი გამოჯანმრთელდა კორონავირუსისგან.
22 მარტის მონაცემებით დადასტურებულია კორონავირუსის 54 შემთხვევა. კარანტინის რეჟიმში 3254 ადამიანი იმყოფება. სტაციონარში მეთვალყურეობის ქვეშ 233 პაციენტი იმყოფება. გამოჯანმრთელებულია 3 პაციენტი.
22-23 მარტის ღამეს საქართველოს პრემიერ-მინისტრმა გიორგი გახარიამ საგანგებო ბრიფინგი გამართა, რომელზეც გამოაცხადა მარნეულისა და ბოლნისის მუნიციპალიტეტების მკაცრ საკარანტინო რეჟიმზე გადასვლა. პრემიერის განმარტებით, 23 მარტიდან ამ ორ მუნიციპალიტეტებში იზღუდება შესვლა და გამოსვლა, იზღუდება ყველა ობიექტი, საკვების მაღაზიებისა და აფთიაქების გარდა. გიორგი გახარიას განცხადებით შიდა გადაცემა მოხდა სარიტუალო ღონისძიების დროს, რომელსაც ესწრებოდა ათეულობით ადამიანი.
პრემიერმა ასევე საქართველოს ჯანდაცვის სამინისტროს მარნეულსა და ბოლნისში  ტესტირების სპეციალური პროგრამის დაწყება და საველე ჰოსპიტალის განთავსება დაავალა.
23 მარტი
23 მარტს საქართველოს მთავრობამ შეზღუდა ყველა სახის საქალაქთაშორისო ტრანსპორტის მოძრაობა.
თბილისის ანძა და დედაქალაქის საკრებულოს შენობა იტალიის დროშის ფერებში განათდა კორონავირუსთან ბრძოლაში იტალიის მხარდასაჭერად.
23 მარტის მონაცემებით დადასტურებული იყო კორონავირუსის 61 შემთხვევა. კარანტინის რეჟიმში 3222 ადამიანი იმყოფებოდა, ხოლო სტაციონარში მეთვალყურეობის ქვეშ - 237 პაციენტი. გამოჯანმრთელებული იყო 8 პაციენტი.
24 მარტი
24 მარტს დილით კორონავირუსი კიდევ ხუთ ადამიანს დაუდგინდა. ინფექციური საავადმყოფოს დირექტორის, მარინა ეზუგბაიას განმარტებით, პაციენტები სხვადასხვა დროს აშშ-დან ჩამოვიდნენ.
24 მარტს 1 აშშ დოლარის ოფიციალური ღირებულება 3,4494 ლარი გახდა. საქართველოს ეკონომიკის მინისტრმა ჟურნალისტებთან საუბრისას განაცხადა, რომ ვალუტების დევალვაცია მთელ მსოფლიოში ხდება. ნათია თურნავას განმარტებით ის არ ელოდება ინფლაციის ზრდას, რადგანაც ეკონომიკური განვითარება შენელდა და აქედან გამომდინარე ინფლაციის ზრდის მაკროეკონომიკური საფუძველი არ არსებობს. საქართველოს ეროვნულმა ბანკმა 25 მარტს აუქციონზე 40 მილიონი აშშ დოლარის გაყიდვა დაანონსა. ბანკის განცახადებით, აუქციონი სავალუტო ბაზრის მხარდაჭერისკენაა მიმართული.
24 მარტის მონაცემებით დადასტურებული იყო კორონავირუსის 70 შემთხვევა. კარანტინის რეჟიმში 	4055 ადამიანი იმყოფებოდა, ხოლო სტაციონარში მეთვალყურეობის ქვეშ - 252 პაციენტი. გამოჯანმრთელებული იყო 9 პაციენტი.
25 მარტი
25 მარტს პლატფორმა „არა-ფობიას!“-ში შემავალმა ორგანიზაციებმა შეშფოთებას გამოთქვამს ქსენოფობიის ტალღის გამო, რომელიც მარნეულში კორონავირუსის დაფიქსირებას მოჰყვა. პლატფორმაში გაერთიანებული რამდენიმე არასამთავრობო ორგანიზაცია მედიას, პოლიტიკოსებსა და საჯარო პირებს მოუწოდებს, რომ მაქსიმალურად შეუწყონ ხელი საზოგადოებაში სწორი, ზუსტი და არადისკრიმინაციული ინფორმაციის გავრცელებას. ამასთან, მიმართავენ მათ, რომ ეთნიკურად აზერბაიჯანელი თანამოქალაქეების ინტეგრაციაში აქტიური როლი შეასრულონ.
არამთავრობო ორგანიზაციებმა მიმართეს:
ამ დღეს უწყებათაშორისი საკოორდინაციო საბჭოს რეკომენდაციით, კორონავირუსის საპროფილაქტიკო ღონისძიებების ფარგლებში, თბილისში სადეზინფექციო სამუშაოები განხორციელდა, რაშიც ჩართული 60 ერთეული ტექნიკა იყო.